ΓΡΑΠΤΗ ΕΡΩΤΗΣΗ E-0788/01

υποβολή: Christoph Konrad (PPE-DE) προς την Επιτροπή

(13 Μαρτίου 2001)

Θέμα: Υπερβολικές, οικονομικές και γραφειοκρατικές επιβαρύνσεις για αλλαγή ταξινόμησης οχήματος στην Ισπανία

1. Προτίθεται η Επιτροπή να καταργήσει τα πολυπληθή και σχεδόν γραφειοκρατικά εμπόδια, τα οποία συναντά ένας κάτοχος οχήματος όταν θέλει να ταξινομήσει εκ νέου το όχημά του στην Ισπανία (απαιτούμενες επισκέψεις στο Δημαρχείο, την εφορία, την ισπανική αρμόδια αρχή για τον έλεγχο οχημάτων, την αρμόδια αρχή στον τομέα των μεταφορών, ένα ειδικό γραφείο μηχανικών για το τεχνικό έλεγχο του αυτοκινήτου καθώς και συνεργείο το οποίο έχει εγκεκριμένη άδεια);

2. Πως αξιολογεί η Επιτροπή τιςψηλές επιβαρύνσεις που προκύπτουν από τέλη και διάφορες άλλες δαπάνες ύψους περίπου 100 000 πεσετών (1 200 μάρκα), τα οποία πρέπει να καταβάλει ο κάτοχος του αυτοκινήτου στις ανωτέρω αρχές;

Απάντηση του κ. Bolkestein εξ ονόματος της Επιτροπής

(8 Μαΐου 2001)

Κατά τη διάρκεια των τελευταίων ετών, η Επιτροπή είχε την ευκαιρία, μετά από τηνποβολή αρκετών καταγγελιών, να εξετάσει τα γραφειοκρατικά εμπόδια τα οποία έπρεπε να αντιμετωπίσουν οι ευρωπαίοι πολίτες που επιθυμούσαν να ταξινομήσουν στην Ισπανία ένα αυτοκίνητο το οποίο είχε προηγουμένως ταξινομηθεί σε ένα άλλο κράτος μέλος.

Από αυτή την άποψη, θα πρέπει κατ'αρχάς ναπενθυμίσουμε ότι έπειτα από πολλές διαδικασίες παράβασης που κινήθηκαν από την Επιτροπή, οι ισπανικές αρχές, κατά το 1999, τροποποίησαν τη ρύθμιση σχετικά με την ταξινόμηση των οχημάτων προκειμένου να συνάδει με τη νομολογία του Δικαστηρίου, όπως αυτή έχει συστηματοποιηθεί στην ερμηνευτική ανακοίνωση της Επιτροπής σχετικά με αυτό το ζήτημα(1). Έτσι, οι ισπανικές αρχές ενέκριναν το Βασιλικό Διάταγμα 1204/1999 της 7ης Ιουλίου, την Απόφαση 98/V-20 της Γενικής Διεύθυνσης Οδικής Κυκλοφορίας και το Γενικό Κανονισμό Οχημάτων (Βασιλικό Διάταγμα 2822/1998), τα οποία απλοποίησαν ουσιαστικά τη διαδικασία ταξινόμησης των εισαγόμενων οχημάτων στην Ισπανία.

Λαμβάνονταςπόψη αυτή την απλοποίηση, και όπως ανέφεραν οι ισπανικές αρχές στην Επιτροπή, φαίνεται ότι κάθε διαδικασία ταξινόμησης μπορεί να ολοκληρωθεί σε διάστημα λίγων ημερών και χωρίςπερβολικά έξοδα, εφόσον ο ενδιαφερόμενος έχει εκπληρώσει ορισμένεςποχρεώσεις (διαδικασία τεχνικού ελέγχου, πληρωμή φόρων, ).

Η διαδικασία είναι πιο χρονοβόρα και πιο δαπανηρή στις περιπτώσεις που το όχημα προς ταξινόμηση δεν έχει προηγουμένως εγκριθεί δεόντως σε κράτος μέλος του Ευρωπαϊκού Οικονομικού Χώρου. Πράγματι, σε μια τέτοια περίπτωση, οι εθνικές αρχές έχουν τη δυνατότητα να απαιτήσουν ναποβληθεί το όχημα σε διαδικασία ατομικής έγκρισης, η οποία δεν πρέπει να περιλαμβάνει καταστρεπτικές δοκιμές. Σ' αυτές τις ενδεχόμενες περιπτώσεις, η Επιτροπή αναγνωρίζει το βάσιμο της απαίτησης για ατομική έγκριση,πό τον όρο η τελευταία να μην περιλαμβάνειπερβολικά έξοδα και να λαμβάνειπόψη της τα έγγραφα που έχουν ενδεχομένως χορηγηθεί από τα άλλα κράτη μέλη του Ευρωπαϊκού Οικονομικού Χώρου.

Η περίπτωση στην οποία αναφέρθηκε το αξιότιμο μέλος, εφόσον συνεπάγεταιψηλά έξοδα, φαίνεται ότι αφορά είτε τη διαδικασία που ίσχυε πριν από την απλοποίηση είτε τις περιπτώσεις κατά τις οποίες είναι απαραίτητη η ατομική έγκριση. Εάν από νέες καταγγελίες προκύψει ότι ακόμη και έπειτα από τη λεγόμενη διοικητική απλοποίηση εξακολουθούν να επιβάλλονταιψηλά έξοδα πέρα από την περίπτωση της ατομικής έγκρισης, η Επιτροπή δεν θα παραλείψει να διεξαγάγει άμεσα έρευνα προκειμένου να διασφαλίσει την τήρηση του κοινοτικού δικαίου.

(1) ΕΕ C 143 της 15.5.1996.